При изработването на металокерамични коронки за основа се използват различни метали като никел, хром и други, които при поставяне на коронката в устата на пациента е възможно да причинят алергични реакции, ако той има непоносимост към метал. Обикновено тези алергични реакции се изразяват в сърбеж или подуване на венеца и околните тъкани, болка и дискомфорт в зъба или около него, чувствителност към високи или ниски температури, подуване на лицето или езика. В случай, че след поставяне на коронката от металокерамика имате подобни симптоми трябва веднага да се свържете с вашия лекар, за да отстрани коронката.